Ranko Žeravica
<s>Ranko Žeravica (rođen 17. novembra 1929. godine u Dragutinovu  danas Novom Miloševu — umro 29. oktobra 2015. godine u Beogradu) bio je jugoslovenski i srpski košarkaški trener.</s>

<s>Biografija 
Trenerskim poslom počeo da se bavi početkom 50-ih, u vreme kada je završavao igračku karijeru.</s><s>Sve do 1966. godine radio je kao trener muških i ženskih selekcija u beogradskom Radničkom, a od 1960. godine postaje profesionalni trener u KSJ.</s><s>U narednih 20-tak godina sa velikim uspehom u nekoliko navrata vodio je mušku košarkašku reprezentaciju Jugoslavije do najsvetlijih trofeja.</s>

<s>Paralelno sa radom u reprezentaciji, Žeravica je presudno uticao na veliki „bum“ Partizana početkom 70-ih godina, kada je selektirao tim predvođen Dalipagićem i Kićanovićem, koji je tokom narednih 10-tak godina osvojio mnoge trofeje.</s><s>Bio je trener plavih na trima Olimpijskim igrama, tri Svetska prvenstva i tri Evropska prvenstva.</s>

<s>Ostaće zapamćen i kao trener koji je na prostorima bivše Jugoslavije sa uspehom kombinovao američku i rusku školu košarke.</s><s>Tokom 1979. i 1980. godine sa uspehom je vodio i reprezentaciju Argentine.</s><s>Nakon toga 80-tih godina bio je prvi trener Crvene zvezde.</s><s>Rekorder je Crvene zvezde po broju pobeda kao prvi trener ovog kluba i to sa 167 pobeda na 272 utakmice.</s>

<s>FIBA je na svom sastanku povodom 75-godišnjice svog osnivanja (18. juna 1932.), objavila spisak 20 novih članova Kuće slavnih FIBE u Alkobendasu u Španiji.</s><s>U ovoj drugoj grupi (prva je primljena 1. marta 2007) koja je
primljena 12. septembra 2007. godine, nalazio se i Ranko Žeravica.</s>

<s>Poslednjih godina života patio je od srčanih problema.</s><s>Preminuo je u Beogradu 29. oktobra 2015. godine u svojoj osamdeset i petoj godini.</s>

<s>Klubovi 
Trener beogradskog Partizana je bio od 1971. do 1974. godine.</s><s>Potom odlazi u Španiju gde je od 1974. do 1976. bio trener Barselone.</s><s>Nakon toga se vraća u Partizan čiji je trener od 1976. do 1978. godine i sa kojim 1978. osvaja Kup Radivoja Koraća.</s><s>Potom je bio selektor reprezentacije Argentine od 1978. do 1980. godine, a uporedo sa tim bio je trener i košarkaškog kluba Pula.</s><s>Nakon povratka u Beograd, Žeravica je od 1980. do 1986. godine trener Crvene zvezde, a zatim ponovo odlazi u Španiju gde je od 1987. do 1989. godine trener Saragose.</s>

<s>Zatim je bio trener u Italiji gde vodio ekipu Aurora Desio od 1989. do 1990. godine.</s><s>Potom je u sezoni 1990/91. sedam kola bio trener italijanskog Napolija, a istu sezonu 1990/91. do kraja završava u Španiji gde vodi ekipu Konzervas Daroka.</s><s>Od juna do oktobra 1991. bio je trener košarkaškog kluba Slobodna Dalmacija iz Splita, a u sezoni 1993/94. bio je trener Juvekazerte.</s>

<s>U sezoni 1995/96. ponovo vodi Partizan sa kojim osvaja titulu prvaka države.</s><s>Nakon što je napustio Partizan, Žeravica je ponovo bio trener Crvene zvezde koju je vodio tokom sezone 1996/97, a zadnja trenerska destinacija u karijeri mu je španska Saragosa 2002 čiji je trener bio od februara do marta 2003. godine.</s>

<s>Reprezentacija 
Od 1960. do 1965. bio je pomoćnik selektoru Aleksandru Nikoliću, a prvi trener reprezentacije Jugoslavije postao je 1965. godine.</s><s>Sa „plavima“ je osvojio Svetsko prvenstvo 1970. u Ljubljani i Olimpijske igre u Moskvi deset godina kasnije, kao i srebrne medalje na Olimpijskim igarama 1968. u Meksiku, Svetskom prvenstvu 1967. u Urugvaju i Evropskim prvenstvima u Italiji 1969. i Nemačkoj 1971.</s><s>U bogatoj riznici našla se i bronzana medelja sa Svetskog prvenstva 1982. u Kolumbiji.</s>

<s>Trenerski uspesi</s>

<s>Klupski 
 Partizan 
 Prvenstvo SR Jugoslavije (1): 1995/96.</s><s>Kup Radivoja Koraća (1): 1978.</s>

<s>Reprezentativni 
 Zlatne medalje 
 Olimpijske igre 1980. u Moskvi
 Svetsko prvenstvo 1970. u Ljubljani
 Srebrne medalje
 Olimpijske igre 1968. u Meksiku
 Svetsko prvenstvo 1967. u Urugvaju
 Evropsko prvenstvo 1969. u Italiji
 Evropsko prvenstvo 1971. u Nemačkoj
 Bronzana medalja
 Svetsko prvenstvo 1982. u Kolumbiji</s>

<s>Reference</s>

<s>Spoljašnje veze 
 Žeravica: Imamo i bolje igrače, koje Ivković iz nekog razloga nije pozvao („Večernje novosti“, 20. septembar 2013)</s>

<s>Jugoslavenski košarkaški treneri
Srpski košarkaški treneri
Treneri KK Partizana
Treneri KK Crvene zvezde
Treneri KK Splita
Izbornici košarkaške reprezentacije SFR Jugoslavije
Svjetski prvaci u košarci (treneri)
Jugoslavenski olimpijci
Olimpijski pobjednici u košarci (treneri)
Članovi FIBA Kuće slavnih
Sahranjeni na Novom groblju u Beogradu</s>

